મુંબઈ (મરાઠી: मुंबई); પહેલા બોમ્બે, તરીકે જાણીતું શહેર ભારતનાં મહારાષ્ટ્ર રાજ્યનું પાટનગર છે. મુખ્ય શહેરની વસ્તી અંદાજે ૧ કરોડ ૧૪ લાખ જેટલી છે[૧], જ્યારે શહેરને અડીને આવેલા ઉપનગરો જેવા કે નવી મુંબઈ , થાણે , સાથે મુંબઈની વસ્તી 19 મિલિયન(1 કરોડ 90 લાખ) થાય છે. જેને કારણે તે સયુંકત રાષ્ટ્ર સંઘના વર્લ્ડ અર્બનાઈઝેશ પ્રોસ્પેક્ટ રીપોર્ટ મુજબ વિશ્વનું ચોથા નંબરનું સૌથી સોથી મોટુ અર્બન અગ્લૉમરેશન ધરાવતું શહેર છે. જીડીપીની દ્રષ્ટિએ તે વિશ્વનું ૩૮મું સૌથી મોટું શહેર છે. મુંબઈ ભારતના કોંકણ ( કે પશ્ચિમ) કિનારે આવેલું છે. જે કુદરતી બંદર ધરાવે છે. ભારતના દરિયાઈ કાર્ગોના અડધા ભાગની હેરફેર મુંબઈના બંદરેથી થાય છે. [૨]